Kæreskrift var indlæst på minretssag.dk inden for kærefristen, men appelfunktionen først benyttet efter kærefristens udløb, hvorfor kæremålet blev afvist
Ret: Højesteret (3. instans)
Faggruppe: Civilsag — Forbud og påbud
Sagsemner: Ophavsret og eneret;
Retspleje og civilproces;

/

Sagsnr.:
BS-86/2021-HJR

Sagens parter: 

Sports Group Denmark A/S 

mod 

WATERNLIFE ApS

Afgørelsesdato:

22-02-2021

Resumé: 
Kæreskrift var indlæst på minretssag.dk inden for kærefristen, men appelfunktionen først benyttet efter kærefri-
stens udløb, hvorfor kæremålet blev afvist 

Sports Group Denmark A/S fik den 3. december 2020 Procesbevillingsnævnets tilladelse til at kære til Højesteret. Kære-
fristen udløb den 31. december 2020. 

Sports Group Denmarks kæreskrift blev indlæst på domstolenes sagsportal (minretssag.dk) den 29. december 2020 som
et processkrift på landsrettens sagsnummer. Sagsportalens appelfunktion blev imidlertid først anvendt den 4. januar
2021, hvor kærefristen var udløbet.

Højesteret fandt, at sagsportalens appelfunktion skal anvendes ved iværksættelse af kæremål, således at det ikke er
tilstrækkeligt at indlæse et processkrift indeholdende et kæreskrift på en allerede eksisterende sag i sagsportalen. Høje-
steret henviste i den forbindelse til formålet med indførelsen af sagsportalen samt Domstolsstyrelsens vejledning om an-
vendelse af sagsportalen.

Da der ikke forelå sådanne særlige omstændigheder, at kæren undt agelsesvist burde tillades, afviste Højesteret kære-
målet.